钦定古今图书集成/明伦汇编/氏族典/第419卷 > 《廖用贤尚友录》 > 米信
## 钦定古今图书集成/明伦汇编/氏族典/第419卷 > 《廖用贤尚友录》 > 米信

按《宋史米信传》：“信旧名海进，本溪族，少勇悍，以善射
闻。从周世宗征高平，以功迁龙捷散都头。太祖总禁
兵，以信隶麾下，改名信。及即位，补殿前指挥使。太平
兴国四年，擢保顺军节度使。雍熙二年，征幽蓟，命为
幽州西北道行营马步军都部署，坐失律，责授右屯
卫大将军。明年，复授彰武军节度。端拱四年，召为右”
武卫上将军。为其家人所告，下御史鞫之，狱未上而
卒。子继丰，内殿崇班、阁门祗候。